
Apstrakt
Analiza jednakosti sudske prakse u Bosni i Hercegovini, pogotovo u kontekstu dodjeljivanja naknade za nematerijalnu štetu, predstavlja ključan element za razumijevanje kako se pravda implementira i percepira unutar pravnog sistema. Ovo pitanje je izuzetno relevantno u oblastima prava osiguranja i odštetnog prava, gdje pravednost i objektivnost igraju centralnu ulogu u utvrđivanju visine naknade za žrtve. Vrhovni sud Federacije Bosne i Hercegovine i Vrhovni sud Republike Srpske, te Apelacioni sud Brčko Distrikta, imaju presudnu ulogu u oblikovanju i usmjeravanju sudske prakse kroz svoje presude. Kroz interpretaciju zakona i razvoj pravne prakse, ovi sudovi postavljaju standarde koji su od presudne važnosti za ostatak pravosudnog sistema, uključujući i postupanje nižih sudova. Njihove odluke služe kao vodič za ocjenu štete, posebno nematerijalne, gdje se u obzir uzimaju različiti faktori poput prirode i trajanja povrede, stepena patnje, gubitka životnih radosti, kao i psihičkih i fizičkih posljedica koje žrtva trpi. Ovakva šteta nije lako kvantifikovati, stoga sudovi moraju pažljivo vagati okolnosti svakog pojedinačnog slučaja.
Harmonization of Judicial Practice in Bosnia and Herzegovina Regarding Compensation for Personal Injuries
Abstract
The analysis of the equality of judicial practice in Bosnia and Herzegovina, especially in the context of awarding compensation for non-material damage, represents a key element in understanding how justice is implemented and perceived within the legal system. This issue is particularly relevant in the fields of insurance law and tort law, where fairness and objectivity play a central role in determining the compensation amount for victims. The Supreme Court of the Federation of Bosnia and Herzegovina, the Supreme Court of the Republic of Srpska, and the Appellate Court of the Brčko District have a crucial role in shaping and directing judicial practice through their rulings. Through the interpretation of law and the development of legal practice, these courts set standards that are of crucial importance for the rest of the judicial system, including the proceedings of lower courts. Their decisions serve as a guide for assessing damage, especially non-material, where various factors such as the nature and duration of the injury, the degree of suffering, loss of life's pleasures, as well as the psychological and physical consequences that the victim suffers are taken into account. Such damage is not easily quantifiable, therefore, the courts must carefully weigh the circumstances of each individual case.






1. Uvod
Pravna praksa u Bosni i Hercegovini suočava se s izazovima pravednog i dosljednog tretmana nematerijalne štete, što predstavlja ključan aspekt u implementaciji pravde i percepciji pravosudnog sistema od strane građana. Nematerijalna šteta, obuhvaćajući aspekte kao što su fizički i psihički bol, strah, narušavanje ugleda, slobode i privatnosti, predstavlja složenu kategoriju štete čija adekvatna procjena i naknada zahtijeva temeljnu pravnu regulativu i osjetljivost na okolnosti pojedinog slučaja.
U ovom radu fokusiraćemo se na analizu jednakosti sudske prakse u dodjeljivanju naknade za nematerijalnu štetu. Specifično, razmotrićemo kako različiti sudovi u Bosni i Hercegovini, uključujući Vrhovni sud Federacije Bosne i Hercegovine, Vrhovni sud Republike Srpske, te Apelacioni sud Brčko Distrikta, pristupaju ovom pitanju. Cilj nam je identifikovati varijacije u pristupima, razumjeti uzroke tih razlika, te predložiti načine za harmonizaciju prakse kako bi se osigurala veća pravna sigurnost i pravičnost u tretmanu oštećenih strana.
Kroz prizmu postojećih zakonskih propisa i bogatog korpusa sudske prakse, ovaj rad će pokušati da u najkraćem izvrši poređenje postojeće prakse i izloži preporuke za unaprjeđenje pravnog okvira i prakse. Na taj način, nastojimo doprinijeti razvoju pravosudnog sistema koji pravedno i dosljedno štiti prava pojedinaca, osiguravajući im pravičnu i adekvatnu naknadu za pretrpljene nematerijalne štete.
2. Pravno priznati oblici nematerijalne štete
Zakon o obligacionim odnosima Bosne i Hercegovine precizno ne definiše nematerijalnu štetu, ali se posredno može zaključiti da je to štetu koja ne uzrokuje direktni ekonomski gubitak, ali negativno utiče na emocionalno i psihičko stanje osobe. 
Prema važećem zakonodavstvu, priznati oblici nematerijalne štete obuhvataju:
2.1.  Pretrpljeni fizički bolovi
2.2.  Pretrpljeni strah
2.3.  Pretrpljeni duševni bolovi zbog umanjenja životne aktivnosti
2.4.  Pretrpljeni duševni bolovi zbog naruženosti
2.5. [bookmark: _Hlk167806458] Pretrpljeni duševni bolovi u slučaju smrti ili teškog invaliditeta bliskog lica
2.6. [bookmark: _Hlk167808583]Pretrpljeni duševni bolovi zbog neopravdane osude i neosnovanog lišenja slobode
Ovi oblici štete su taksativno navedeni, što znači da zakon ograničava pravo na naknadu nematerijalne štete samo na ove slučajeve. Sudska praksa u Bosni i Hercegovini varira u pogledu interpretacije i primjene ovih odredbi, što može dovesti do različitih ishoda u sličnim slučajevima. Analiza i poređenje kako različiti sudovi pristupaju ovoj temi će pružiti uvid u potrebe za daljim usklađivanjem prakse, s ciljem postizanja veće pravičnosti i jednakosti u pravosudnom sistemu.
3. Naknada za fizičke bolove
Fizički bolovi predstavljaju jedan od pravno priznatih oblika nematerijalne štete, prema odredbi člana 200. Zakona o obligacionim odnosima. Oštećenici imaju pravo na naknadu ako sud utvrdi da okolnosti slučaja, a osobito intenzitet i trajanje bolova, opravdavaju takvu naknadu. Međutim, praksa pokazuje da sudovi često donose odluke o pravičnoj novčanoj naknadi za fizičke bolove, fokusirajući se primarno na trajanje i jačinu bolova, dok druge relevantne okolnosti slučaja mogu biti nedovoljno ocijenjene.
Zaključak Građansko-privrednog odjela Vrhovnog suda Hrvatske iz 1987. godine naglašava važnost uzimanja u obzir svih okolnosti slučaja pri dosuđivanju naknade za fizičke bolove. Ove okolnosti uključuju, ali nisu ograničene na:
· Neugodnosti tijekom liječenja - Uključujući hospitalizaciju, imobilizaciju, operacije, i druge medicinske postupke koje je oštećenik morao podnijeti, što može značajno utjecati na kvalitetu njegovog života tokom liječenja.
· Karakter ozljeda - Ozljede se u pravnom smislu kategoriziraju kao lakše ili teže, ali za potrebe određivanja naknade, bitno je sagledati razvoj i intenzitet kliničke slike.
· Subjektivna svojstva oštećenika - Osobine kao što su starost, prethodno zdravstveno stanje i individualna osjetljivost na bol, trebaju biti razmatrane jer mogu značajno uticati na doživljaj i posljedice fizičkog bola.
· Vrste ozljeda i dio tijela - Ozljede osjetljivijih dijelova tijela, kao što su glava ili lice, mogu uzrokovati veću duševnu patnju i zahtijevaju veću naknadu.
Ove okolnosti trebaju biti detaljno ocijenjene i dokumentovane, ne samo kroz nalaz i mišljenje vještaka, već i kroz sudsku procjenu koja mora biti objektivno i detaljno obrazložena u presudi. Nedostatak općeprihvaćenih kriterija za objektivizaciju jačine i trajanja bolova predstavlja izazov, ali i priliku za unapređenje prakse putem razmatranja međunarodnih iskustava. Na taj način, sudovi mogu pružiti pravičnu naknadu koja adekvatno odražava stvarni fizički i psihički teret koji je oštećenik trpio, čime se osigurava pravda i poštuje pravna načela pravičnosti i jednakosti.
Prilikom vještačenja bolova vještak će bolove izraziti u skali intenziteta (jaki, srednji, slabi) te u danima trajanja, kako bi sud mogao što preciznije odrediti visinu nakande.
3.1.  Orijentacioni kriterijumi
	
	Jaki bolovi
	Srednji bolovi
	Slabi bolovi

	Republika Srpska[footnoteRef:1] [1:  Orijentacioni kretrijumi za vidove pravične novčane naknade nematerijalne štete RS, Panel za ujednačavanje sudske prakse iz građanske oblasti, 2015] 

	70,00 KM
	40,00 KM
	10,00 KM

	Federacija BiH[footnoteRef:2] [2:  Orijentacioni kretiriji i iznosi za utvrđivanje pravične novčane nakande nematerijalne štete,2016] 

	70,00 KM
	40,00 KM
	10,00 KM

	Brčko Distrikt BiH[footnoteRef:3] [3:  Orijentacioni kretirij za utvrđivanje pravične naknade nematerijalne štete Apelacioni sud Brčko Distrikta, 2016] 

	70,00 KM
	40,00KM
	10,00 KM



3.2.  Sudska praksa
	
	Jaki bolovi
	Srednji bolovi
	Slabi bolovi

	Republika Srpska
	70,00 KM
	40,00 KM
	10,00 KM

	Federacija BiH
	70,00 KM
	40,00 KM
	10,00 KM

	Brčko Distrikt BiH
	70,00 KM
	40,00KM
	10,00 KM



4. Naknada za strah
Strah je definisan kao nezavistan i odvojen vid nematerijalne štete, ali Zakon o obligacionim odnosima ne pruža konkretan opis straha, ostavljajući sudovima da se oslone na sudsku praksu i medicinsku nauku za utvrđivanje njegove intenziteta i trajanja u konkretnim slučajevima. Medicinska psihologija strah definiše kao neprijatnu emociju koja se javlja kada je čovjek u kriznim situacijama, označavajući osjećaj neprijatnosti i ugroženosti. Strah varira u intenzitetu od zabrinutosti i bojazni do užasa i smrtnog straha, što može, ali ne mora, dovesti do trajnih psihičkih poremećaja.
Naknada za strah opravdana je samo kada je oštećeni lično ugrožen, isključujući situacije straha za druge osobe. Pravo na naknadu postoji bez obzira na to da li je strah ostavio trajnije posljedice na psihi oštećenog. Bitno je da okolnosti slučaja, posebno trajanje i jačina straha, opravdavaju dosuđivanje novčane naknade. Novija sudska praksa pokazuje težnju ka objektivizaciji procjene štete tako što se razmatraju sve relevantne okolnosti, uključujući kako štetni događaj utječe na život oštećenog.
Savremena sudska praksa prihvata pravo na naknadu i za kratkotrajni strah slabijeg intenziteta, pri kome nije nastupila trajna posljedica ali u tim slučajevima se određuje niža naknada. Pri utvrđivanju visine naknade, sudovi uzimaju subjektivne osobine oštećenog a naročito godine života i pol oštećenog, priznajući da starije osobe i žene mogu intenzivnije doživljavati strah. Vještačenje straha provodi neuropsihijatar, koji pregleda oštećenog i analizira kako strah utječe na njegovu svakodnevnu funkcionalnost i psihičko stanje.
Strah kao nematerijalna šteta zahtijeva pažljivo razmatranje svih aspekata slučaja, uključujući individualne karakteristike oštećenog i specifične okolnosti koje su dovele do straha. Pravosudni sistem teži objektivizaciji ove kategorije štete kako bi se osigurala pravičnost i dosljednost u dosuđivanju naknada, promovišući pritom transparentnost i pravičnost u ocjenjivanju nematerijalne štete.
Veoma je bitno da vještak u svom nalazu odvoji eventulnu trajnu posljedicu u psihičkoj sferi oštećenog jer takva posljedica treba da se cijeni kod ukupnog umanjenje životne aktivnosti. Uobičajeno je da se u praksi vještaci kao i kod bolova izjašanjavaju o dužini trajanja straha izraženo u danima, kao i o jačini straha koristeći skalu jaki, srednji, slabi.  Prijedlog autora je da se umjesto ovog načina izražavanja u praksi ustali podjela na primarni i sekundarni strah. Primrani strah u trenutku povređivanja kao strah za život i tijelo, te sekundarni strah kao strah za ishod liječenja i posljedice koje će ostati.
4.1. Orijentacioni kriterijumi
	
	Strah veoma jakog inteziteta
	Strah jakog inteziteta
	Strah srednjeg inteziteta
	Strah slabog inteziteta

	Republika Srpska
	70,00 KM
	60,00 KM
	30,00 KM
	5,00 KM

	Federacija BiH
	70,00 KM
	60,00 KM
	30,00 KM
	5,00 KM

	Brčko Distrikt BiH
	70,00 KM
	60,00 KM
	30,00 KM
	5,00 KM



4.2.  Sudska praksa
	
	Strah veoma jakog inteziteta
	Strah jakog inteziteta
	Strah srednjeg inteziteta
	Strah slabog inteziteta

	Republika Srpska
	70,00 KM
	60,00 KM
	30,00 KM
	5,00 KM

	Federacija BiH
	70,00 KM
	60,00 KM
	30,00 KM
	5,00 KM

	Brčko Distrikt BiH
	70,00 KM
	60,00 KM
	30,00 KM
	5,00 KM




5. Duševni (psihički) bolovi
Duševni bolovi predstavljaju psihičke doživljaje i neprijatnosti u sferi čovekovog psihičkog života. Termin "psihički bol" često se koristi kao sinonim za duševni bol. Iako se zakonodavstvo bavi nematerijalnom štetom, definicija duševnog bola nije precizno određena, što može uzrokovati nejasnoće u praksi.
Duševni bolovi mogu imati različite emocionalne manifestacije, kao što su tuga, osjećanje nemoći, izgubljenosti i beznadežnosti. Ovi bolovi su individualni i subjektivni, a njihova jačina i trajanje mogu varirati u zavisnosti od osobe i situacije. U medicinskom kontekstu, duševni bol može uključivati i strah kao jednu od manifestacija emocija.
Kada je reč o naknadi nematerijalne štete, Zakon o obligacionim odnosima (ZOO) priznaje pravo na novčanu naknadu za duševne bolove u određenim situacijama, kao što su umanjenje životne aktivnosti, povreda ugleda, smrt bliskog lica, teški invaliditet bliskog lica, kao i zbog kažnjive obljube ili krivičnog dela protiv dostojanstva ličnosti i morala. Međutim, ne nadoknađuje se svaki duševni bol, već samo onaj koji je posledica taksativno navedenih uzroka u zakonu.
Važno je napomenuti da ZOO ne pravi razliku između samih duševnih bolova, već samo između situacija koje ih izazivaju. Takođe, razlikuje se izvor duševnih bolova, da li su oni uzrokovani u samom oštećenom licu ili u nekom drugom licu.
5.1.  Duševni bolovi zbog umanjenja životnih aktivnosti
Duševni bolovi zbog smanjenja životnih aktivnosti predstavljaju oblik nematerijalne štete koji je posebno regulisan članovima 200. i 203. Zakona o obligacionim odnosima. Ovaj oblik štete obično nastaje kao posljedica tjelesnih povreda koje dovode do promjena u duhovnoj sferi oštećenika, manifestujući se kao duševna patnja zbog ograničenja u svakodnevnim aktivnostima i profesionalnom napretku. Duševni bolovi su određene neprijatnosti u sferi čovjekovog psihičkog života, neprijatni psihički doživljaji.[footnoteRef:4] [4:  D. Medić, Naknada nematerijalne štete za pretrpljene duševne bolove, Pravna riječ, br. 40/14 str. 359
] 

Sjednica Građansko-privrednog odjeljenja Vrhovnog suda Hrvatske iz 1987. godine razjasnila je da smanjenje životnih aktivnosti kao osnova za naknadu štete obuhvata sve vidove ograničenja aktivnosti koje je oštećenik ranije ostvarivao ili bi ih vjerovatno ostvarivao. To uključuje obavljanje aktivnosti pod povećanim naporom ili uz posebne uslove. Pravilno je priznata potreba za naknadom čak i kada je smanjenje životnih aktivnosti privremeno, pod uslovom da je značajno i duže traje ili kada posebne okolnosti to opravdavaju.
Praksa je također potvrdila važnost oštećenikove svijesti o smanjenju svojih životnih aktivnosti kao preduslova za priznavanje duševne boli. Pored toga, potrebno je uzeti u obzir i trajanje i intenzitet duševne boli prilikom određivanja visine naknade, kao i:
· Stepen invaliditeta - Ustanovljen procentualno, na osnovu mišljenja medicinskih stručnjaka.
· Jačina i trajanje posljedica - Uticaj na oštećenikovu sposobnost za normalno obavljanje životnih aktivnosti.
· Dob oštećenika - Mlađi pojedinci mogu trpjeti duže, a stariji imaju obično manju sposobnost prilagodbe, što može zahtijevati veću naknadu.
· Profesija oštećenika - Uticaj smanjenja aktivnosti na profesionalni život i svakodnevne aktivnosti.

Sudovi zahtijevaju od medicinskih stručnjaka da detaljno opišu ne samo procenat invaliditeta, već i sve specifične posljedice koje otežavaju normalne životne aktivnosti oštećenika. Međutim, nedostatak univerzalno prihvaćenih kriterija za određivanje stepena invalidnosti može dovesti do neujednačenog tretmana oštećenika u praksi. Stoga je potrebno razmotriti uvođenje standardizovanih mjernih jedinica za medicinsko vrednovanje povreda i invalidnosti. Preporuka autora je korištenje Evropskih indikativnih tablica[footnoteRef:5] ili Medicinskih tablica[footnoteRef:6] grupe domaćih autora. [5:  Europske indikativne tablice za ocjenu umanjenja psihičkog i fizičkog integriteta (CEREDOC 2000)]  [6:  Naknada nematerijalne štete, Medić D; Nedić D; Zivlak Radulović N, Banja Luka, 2017. godine] 


5.1.1. Orijentacioni kriterijumi
	Procenat[footnoteRef:7] [7: ] 

	0% – 20 %
	20% – 40%
	40% - 60%
	60% - 80%
	80%– 100%

	Republika
Srpska
	2.000 KM - 4.000 KM
	5.000 KM – 10.000 KM
	12.000 KM– 24.000 KM
	26.000 KM- 44.000 KM
	50.000 KM– 70.000 KM



	Procenat
	do 25%
	preko 25% do 40 %
	preko 40% do 60%
	preko 60 % do 80 %
	preko 80 % do 100 %

	Federacija BiH
	5.000 KM za svakih 10 %
	6.000 KM za svakih 10 %
	7.000 KM za svakih 10 %
	8.000 KM za svakih 10 %
	Do 10.000 KM za svakih 10 %



	Procenat
	do 30 %
	do 50 %
	preko 50 %

	Brčko Distrikt BiH
	5.000 KM za svakih 10%
	6.000 KM za svakih 10 %
	7.000 KM za svakih 10 %



5.1.2. Sudska praksa
U praksi najveća razlika nastaje kod dosuđivanja naknade za duševne bolove za umanjenje životne aktivnosti zbog različitosti orijentacionih kriterijuma i procjena sudova. Prilikom izrade ovog rada autori su analizirali više desetina presuda iz različitih dijelova Bosne i Hercegovine. Analzirajući presude jasno je da u zavisnosti od mjesne nadležnosti suda umnogome zavisi na koji način oštećeni ostvaruje svoje pravo.
Pa tako  za procente umanjenja životne aktivnosti različiti sudovi su za procente od 4% sudovi često dosuđuju iznos od 2.000,00 KM, dok sudovi u Republici Srpskoj češće dosuđuju iznos koji je bliži iznosu od 1.000,00 KM, a imamo i slučaj gdje presudom Okružnog suda u Banjoj Luci potvrđena je presuda kojom oštećenom uopšte nije dosuđena naknada nemtarijalne štete za UŽA od 4%.
Tako da dolazimo do situacije da nivo neujednačenosti prakse dovodi do situacije da 1% procenat umanjenja životne aktivnosti prema presudama u Bijeljini vrijedi 600 KM[footnoteRef:8] a u drugom slučaju pred istim sudom 350 KM[footnoteRef:9], u Šamcu 400 KM[footnoteRef:10], u Brčkom 500 KM, u Travniku 500 KM[footnoteRef:11], u Sokocu 400,00 KM[footnoteRef:12], a u Banjoj Luci 200 KM[footnoteRef:13] ili 250 KM[footnoteRef:14] za 1% , dok u drugim situacijama za UŽA od 4% iznos od 0,00 KM[footnoteRef:15]. [8:  Presuda Osnovnog suda u Bijeljini broj 80 0 P 12684 20 P]  [9:  Presuda Osnovnog suda u Bijeljini broj 80 0 P 090295 19 P2]  [10:  Presuda Osnovnog suda u Šamcu broj 90 0 P 062497 22 P]  [11:  Presuda Opštinskog suda u Travniku broj 51 0 P 206995 22 P]  [12:  Presuda Osnovnog suda u Sokocu broj 89 1 P 044206 19 P]  [13:  Presuda Osnovnog suda u Banjoj Luci broj 71 0 mal 345792 21 Mal]  [14:  Presuda Osnovnog suda u Banjoj Luci broj 71 0 mal 317642 19 Mal]  [15:  Presuda Osnovnog suda u Banjoj Luci broj 71 0 mal 317877 19 Mal] 


	UŽA do 10%
	Bijeljina
	Brčko
	Travnik
	Istočno Sarajevo
	Banja Luka
	Šamac
	Konjic

	Visina naknade za 1% umanjenja
	350 KM ili 600 KM
	500KM
	500 KM
	400 KM
	200 KM, 250 KM ili 0 KM
	400 KM
	450 KM



U jednoj presudi Osnovnog suda u Banjoj Luci nailazimo zanimljiv stav kojim za UŽA od 4% oštećemom uopšte nije dosuđena naknada obzirom da je sud cijenio da umanjenje u ovom stepenu ostavlja neznatne posljedice, te da zbog toga nema opravadanja za dosuđenje bilo kakve naknade oštećenom
Analzirajući presuda u kojima su oštećeni pretrpili znatno veće umanjenje životne aktivnosti dolazimo do još većih razlika u iznosu dosuđenih iznosa. Pa tako svojom presudom Osnovni sud u Banjoj Luci za UŽA od 55% dosuđuje iznos od 26.000,00 KM[footnoteRef:16] dok Kantonalni sud u Sarajevu za procenat od 50 % dosuđuje iznos od 30.000,00 KM[footnoteRef:17], Osnovni sud u Bijeljini za UŽA od 41,8 %[footnoteRef:18] dosuđuje iznos od 18.000,00 KM dok Kantonalni sud u Sarajevu za procenat od 37,5 %[footnoteRef:19] dosuđuje iznos od 24.000,00 KM. [16:  Presuda Osnovnog suda u Banjoj Luci broj 71 0 P 349934 21 P]  [17:  Presuda Kantonalnog suda u Sarajevu broj 65 0 P 301256 14 Gž]  [18:  Presuda Osnovnog suda u Bijeljini broj 80 0 P 080900 19 P 2]  [19:  Presuda Kantonalnog suda u Sarajevu broj 65 0 P 610234 18 Gž] 


5.2.  Duševni bolovi zbog naruženosti

Naruženost kao oblik nematerijalne štete predstavlja poseban izazov kada je riječ o određivanju visine naknade. Ova vrsta štete odnosi se na promjene u fizičkom izgledu osobe koje mogu značajno uticati na njen emocionalni i socijalni život. Prilikom procjene adekvatne naknade za duševne boli zbog naruženosti, sudovi moraju razmotriti više faktora:
· Izmjenjen izgled i funkcija tijela - Ova kategorija obuhvata sve fizičke promjene koje utiču na izgled i/ili funkcionalnost tijela, kao što su ožiljci, deformiteti ili gubitak udova. Veći stepen promjene često vodi većoj naknadi. 
· Pol i životna dob - Ovi faktori se uzimaju u obzir jer mogu uticati na društveni i emocionalni uticaj naruženosti. Na primjer, mlađe osobe ili osobe čija profesija zahtijeva interakciju s javnošću mogu doživjeti veći emocionalni stres zbog promjena u izgledu.
· Zanimanje oštećenog - Profesija oštećenog može igrati značajnu ulogu u određivanju visine naknade. Osobe čije zanimanje zahtijeva javni nastup ili čest kontakt s ljudima mogu biti podložnije većim duševnim bolima usled naruženosti.
· Stepen naruženosti - Intenzitet i opseg naruženosti značajno utiču na visinu naknade. Teže forme naruženosti, koje više utiču na normalne životne funkcije i socijalne interakcije, pravdaju višu naknadu.
Pravni koncept naruženosti može se definirati kao trajna promjena izgleda ili funkcija tijela koja izaziva emocionalnu nelagodu i duševne bolove. Ova definicija stavlja naglasak na subjektivno iskustvo oštećenog, što znači da se ne oslanja samo na vanjske reakcije okoline, već i na kako oštećeni doživljava vlastitu situaciju.
	Republika Srpska
	Laki stepen naruženosti
	Srednji stepen naruženosti
	Teški stepen naruženosti

	Orijentacioni kriterijumi
	700 KM do 1.500 KM
	3.000 KM do 5.000 KM
	4.000 KM do 7.000 KM

	Sudska praksa
	700 KM do 1.500 KM
	3.000 KM do 5.000 KM
	4.000 KM do 7.000 KM



	Federacija BiH
	Laki stepen naruženosti
	Srednji stepen naruženosti
	Teški stepen naruženosti
	Izrazito jak stepen

	Orijentacioni kriterijumi
	700 KM do 1.500 KM
	3.000 KM do 6.000 KM
	6.000 KM do 7.000 KM
	10.000 KM

	Sudska praksa
	700 KM do 1.500 KM
	3.000 KM do 6.000 KM
	6.000 KM do 7.000 KM
	10.000 KM



	Brčko Distrikt  BiH
	Laki stepen naruženosti
	Srednji stepen naruženosti
	Jaki oblik naruženosti
	Najteži oblici naruženosti

	Orijentacioni kriterijumi
	2.000 KM
	4.000 KM
	6.000 KM 
	9.000 KM

	Sudska praksa
	2.000 KM
	4.000 KM
	6.000 KM 
	9.000 KM



5.3. Pretrpljeni duševni bolovi u slučaju smrti ili teškog invaliditeta bliskog lice
Sud će dosuditi novčanu naknadu zbog smrti bliskog lica ako okolnosti slučaja to opravdavaju. Pretpostavka je da srodnici bližeg stepena osjećaju intenzivniji bol zbog gubitka bliskog lica. ZOO propisuje da se ova naknada može dosuditi članovima njegove uže porodice (bračnom drugu, djeci i roditeljima umrlog lica), a u slučaju postojanja trajnije zajednice života i braći i sestrama, te njegovom vanbračnom drugu.[footnoteRef:20] [20:  Naknada nematerijalne štete, Medić D; Nedić D; Zivlak Radulović N, Banja Luka, 2017. godine
] 

Duševni bol je, kao što smo već naveli, individualni psihički fenomen. Intenzitet duševnog bola je činjenica od koje zavisi visina ove naknade i on zavisi od svih relevantnih okolnosti konkretnog slučaja. Kod naknade štete zbog smrti bliskog lica sud utvrđuje čitav niz okolnosti koje su od značaja za visinu ove naknade. Između ostalog, utvrđuje se stepen srodstva, emotivna povezanost oštećenog i umrlog lica, zatim njihove godine starosti, praktikovanje raznovrsnih životnih odnosa između ovih lica itd.[footnoteRef:21] [21:  Naknada nematerijalne štete, Medić D; Nedić D; Zivlak Radulović N, Banja Luka, 2017. godine] 

	Republika Srpska
	Smrt bračnog ili vanbračnog partnera
	Smrt roditelja
	Smrt brata ili sestre

	Orijentacioni kriterijumi
	20.000 KM
	20.000 KM
	7.000 KM

	Sudska praksa
	20.000 KM
	20.000 KM
	7.000 KM



	Federacija BiH
	Smrt bračnog ili vanbračnog partnera i djeteta
	Smrt roditelja
	Smrt brata ili sestre ili gubitak ploda

	Orijentacioni kriterijumi
	20.000 KM
	20.000 KM
	7.000 KM

	Sudska praksa
	20.000 KM
	20.000 KM
	7.000 KM



	Brčko Distrikt BiH
	Smrt bračnog ili vanbračnog partnera i djeteta
	Smrt roditelja
	Smrt brata ili sestre
	Gubitak ploda

	Orijentacioni kriterijumi
	20.000 KM
	20.000 KM
	7.000 KM
	7.000 KM do 20.000 KM

	Sudska praksa
	20.000 KM
	20.000 KM
	7.000 KM
	7.000 KM do 20.000 KM




5.4. Pretrpljeni duševni bolovi zbog neopravdane osude i neosnovanog lišenja slobode
Duševni bolovi zbog neopravdane osude odnosno neosnovanog lišenja slobode predstavljaju jedinstveni vid štete koji obuhvata sve štetne posljedice nematerijalne štete vezane za ličnost oštećenog proistekle iz neopravdane osude odnosno neosnovanog lišenja slobode. Za ovu štetu dosuđuje se jedan iznos naknade pri čijem odmjeravanju sud uzima u obzir sve okolnosti slučaja (ugled koji je oštećeni ranije uživao u svojoj sredini, odnos sredine prema njemu poslije osude, odnosno lišenja slobode, težina i priroda krivičnog djela, vrijeme trajanja lišenja slobode i sve druge okolnosti koje su uticale na prirodu, težinu i trajanje psihičkih bolova).[footnoteRef:22] [22:  Zaključak sa Savjetovanja u Ljubljani – v. Bilten sudske prakse Vrhovnog suda Bosne
i Hercegovine, br. 1/87, str. 64­65.] 

Prilikom određivanja visine uzima se u obzir mnogo objektivnih i subjektivnih okolnosti, te pravila psihologije, logike, medicine i životnog iskustva, jer će samo tako suđenje u ovim parnicama biti pravično. Primjera radi, bitna je dužina trajanja lišenja slobode, uticaj pritvora na zdravstveno stanje oštećenog, uslovi u kojima je oštećeni bio u to vrijeme, objavljivanje podataka o tome u štampi, jačina duševnih bolova u vezi sa kvalifikacijom krivičnog djela, gubitak ugleda oštećenog , njegovo zanimanje, životno doba, porodično stanje, dotadašnji život oštećenog itd.[footnoteRef:23] Orijentacioni kriterijumi povodom ovog vida naknade štete su prilično usklađeni, te je u svim propisanim iznos od 100,00 KM po danu kao iznos naknade za neopravdano osuđenog ili neosnovano lišenog slobode. [23:  Naknada nematerijalne štete, Medić D; Nedić D; Zivlak Radulović N, Banja Luka, 2017. godine] 


	
	Orijentacioni kriterijumi
	Sudska praksa

	Republika Srpska
	100 KM po danu
	100 KM po danu

	Federacija BiH
	100 KM po danu
	100 KM po danu

	Brčko Distrikt BiH
	100 KM po danu
	100 KM po danu




6. Zaključak
Analizom sudske prakse u Bosni i Hercegovini u vezi sa dosuđivanjem naknade za duševne bolove zbog umanjenja životne aktivnosti (UŽA), uočene su značajne razlike u iznosima koje različiti sudovi dosuđuju za slične procente. Ove razlike se mogu pripisati različitim orijentacionim kriterijumima i subjektivnim procjenama sudija, što rezultira neujednačenom praksom i pravnom nesigurnošću za oštećene.
U nekim sudovima, poput sudova u Republici Srpskoj, naknade su znatno niže u poređenju sa sudovima u Federaciji Bosne i Hercegovine, što dovodi do situacija u kojima se za isti procenat UŽA dosuđuju drastično različiti iznosi. Primjeri iz prakse pokazuju da za UŽA od 4% sudovi u Republici Srpskoj često dosuđuju iznose bliže 1.000 KM, dok se u Federaciji BiH za isti procenat dosuđuje oko 2.000 KM. Još veće razlike su vidljive prilikom odlučivanja sudova u predmetima u kojima su oštećeni pretrpili povrede koje su ostavile ozbiljne posljedice i UŽA u velikim procentima. Pored toga postoje značajnija odstupanja i pri samim kriterijima u iznosima naknada za naruženost koja bi u svakom slučaju trebala da budu usklađena.
Ove neujednačenosti naglašavaju potrebu za usklađivanjem sudske prakse kako bi se osigurala pravna sigurnost i pravičnost za sve oštećene, bez obzira na njihovu mjesnu nadležnost. Preporučuje se standardizacija orijentacionih kriterijuma na nivou cijele države, što bi omogućilo dosljedniju primjenu zakona i ujednačavanje sudskih odluka. Takođe, edukacija sudija i prilagođavanje zakonskih okvira su ključni koraci ka postizanju ovog cilja.
Ujednačavanje sudske prakse omogućilo bi pravičniju i predvidljiviju naknadu za oštećene, što bi doprinosilo jačanju povjerenja u pravni sistem Bosne i Hercegovine. Pravedna i dosljedna primjena zakona je osnovni preduslov za efikasno funkcionisanje pravnog sistema, što bi na kraju rezultiralo boljom zaštitom prava svih građana.

